FIFA

De FIFA (Federation Internationale de Football Association) is da Wödfuaßboivabaund und sei Sitz is in Zürich. Se oaganisiert vaschiedane Fuaßboibewerbe fia Mauna oba a fia Fraun. Zum Beispü de Wödmastaschoftn de olle via Joa stotfindn. De jetzige President is da Blatter Sepp.

 Tuaniere 
Wia gsogt organiesert de FIFA a poa Wettbeweabe. Und zwoa:
 d Wödmastaschoft
 d Wödmastaschoft fia Fraun
 Wödmastaschoftn fia U-20 und U-17 Nationalmonschoftn (gibts fia Mauna und fia Fraun)
 en Konfödarationen-Pokal
 s Olümpische Fuaßboituania
 Klub-Wödmastaschoftn (de is im Gegnsotz zu olle ondan fia Fuaßboivareine und net fia Nationalmonschoftn)
 Biedsch-Sokka Wödmastaschoft
 Futsal-Wödmastaschoftn

Es gibt a a FIFA-Wödronglistn vo olle Nationalmonschoftn.

 Gschicht 
De FIFA is gründet worn vo siebn Gründungsmitgliedan om 21. Mei 1904 in Paris. S easchte große Fuaßboituania woa s Olümpische Fuaßboituania 1908 in London. 1930 woa in Uruguay donn de easchte Wödmastaschoft. Domois worn oba no net so vüle Monschoftn dabei wie jetzan.

 Vabende 
De FIFA hot 208 Nationalvabende. De miassn oba a Mitglied in an vo de sechs Kontinentalvabende sein, damits bei da FIFA dabei sein kinna. Es gibt oba umgekeat a poa Nationalvabände de zwoa in irm Kontinentalvabond san, oba net bei da FIFA dabei san.
De sechs Kontinentalvabende san:
 Asian Football Confederation (AFC)
 Confederation Africaine de football (CAF)
 Confederacion Sudamericana de Fútbol (CONMEBOL CSF)
 Confederation of North and Central American and Caribbean Association Football (CONCACAF)
 Oceania Football Confederation (OFC)
 Union of European Football Associations (UEFA)

De Nationalvabende de bei da FIFA dabei san kriagn vo ia a bissl a Göd, se miassn dafia oba a Vuaschriftn eihoidn und den Spuat a beweabn. Es Göd kummt vua ollem vo di Weabeeinnoman und de Feanseausstrolungslizenzn fia eanare Tuaniere.

 Oaganisatioun 
Da President von da FIFA is seid 1998 da Sepp Blatter.

 Bishearige Presidentn von da FIFA 
 Name Lond von bis Robert Guerin  Fraunkreich 1904 1906 Daniel Burley Woolfall  England 1906 1918 Jules Rimet  Frankreich 1921 1954 Rodolphe William Seeldrayers  Bejgien 1954 1955 Arthur Drewry  England 1955 1961 Stanley Rous  England 1961 1974 João Havelange  Brasilien 1974 1998 Joseph Blatter  Schweiz 1998 jez

 Im Netz 
Webseit vo da FIFA

Kategorie:Fuaßboiverband